**ՀԱՅՏԱՐԱՐՈՒԹՅՈՒՆ**

Հայաստանի Հանրապետության Արագածոտնի մարզպետարանի տեղական ինքնակառավարման և հանրապետական գործադիր մարմինների հարցերով վարչության ավագ մասնագետի (ծածկագիրը` 92-1.6-Մ4-1 ) ժամանակավոր թափուր պաշտոնը զբաղեցնելու համար

Հայաստանի Հանրապետության Արագածոտնի մարզպետարանի տեղական ինքնակառավարման և հանրապետական գործադիր մարմինների հարցերով վարչության ավագ մասնագետի (ծածկագիրը` 92-1.6-Մ4-1) ժամանակավոր թափուր պաշտոնը զբաղեցնելու համար պահանջվում է.

**-Բարձրագույն կրթություն**

 **-Աշխատանքային փորձ`**

Հանրային ծառայության մեկ տարվա ստաժ կամ մեկ տարվա մասնագիտական աշխատանքային ստաժ կամ տարածքային կառավարման և տեղական ինքնակառավարման բնագավառում՝ մեկ տարվա աշխատանքային ստաժ.

 - **Գործառույթները`**

- մասնակցում է ՏԻՄ-ի լիազորությունների իրականացման նկատմամբ իրավական և մասնագիտական հսկողության ամենամյա աշխատանքային ծրագրի նախագծի կազմման աշխատանքներին և համայնքներում իրավական և մասնագիտական հսկողության աշխատանքներին.

- իրականացնում է համայնքային ծառայության պաշտոնների գրանցամատյանի վարման, համայնքային ծառայողների վերապատրաստման խմբերի կազմավորման, թափուր պաշտոններ զբաղեցնելու համար մրցույթների և ատեստավորումների նշանակման օրերի հաշվառման, համայնքային ծառայության պաշտոն զբաղեցնող և պաշտոնից ազատված անձանց վերաբերյալ տեղեկությունների ամփոփման և դրանց վերաբերյալ տեղեկատվությունը ՀՀ տարածքային կառավարման և ենթակառուցվածքների նախարարություն ներկայացնելու աշխատանքները.

- առաջարկություն է ներկայացնում վարչության պետին` մարզպետի կողմից ՏԻՄ-ի ընտրություններ նշանակելու վերաբերյալ.

- մասնակցում է մարզի տարածքում անցկացվող հանրապետական, տեղական նշանակության ընտրությունների, հանրաքվեների նախապատրաստման, կազմակերպման և անցկացման աշխատանքներին, ՏԻՄ-ի` պետության պատվիրակած լիազորությունների կատարման ընթացքի աշխատանքներին.

- մասնակցում է համայնքային ծառայության ոլորտում տարվող աշխատանքների վերաբերյալ ամփոփ տեղեկատվությունը ՀՀ տարածքային կառավարման և ենթակառուցվածքների նախարարություն ներկայացնելու աշխատանքներին.

- մասնակցում է համայնքային ծառայության վերաբերյալ առաջարկությունների, քաղաքացիների առաջարկությունների, դիմումների ու բողոքների քննարկումներին և դրանց ընթացք տալուն.

- առաջարկություններ է ներկայացնում Վարչության պետին տեղական ինքնակառավարման մարմինների որոշումները, գործողությունները և անգործությունը մարզպետի կողմից դատարանում բողոքարկելու վերաբերյալ,

- առաջարկություններ է ներկայացնում Վարչության պետին մարզի աշխարհագրական օբյեկտների անվանափոխման և անվանակոչման փաստաթղթերն աշխարհագրական օբյեկտների անվանումների բնագավառի պետական կառավարման լիազոր մարմին ներկայացնելու վերաբերյալ:

- իր լիազորությունների հետ կապված իրավական ակտերի անհրաժեշտ իմացություն,

ինչպես նաև տրամաբանելու, տարբեր իրավիճակներում կողմնորոշվելու ունակություն.

- անհրաժեշտ տեղեկատվության տիրապետում.

- համակարգչով և ժամանակակից այլ տեխնիկական միջոցներով աշխատելու ունակություն.

 **Դիմումների ընդունման վերջին ժամկետն է 2020թ. հուլիսի 23-ը ներառյալ:**

 Դիմող ՀՀ քաղաքացիները ՀՀ Արագածոտնի մարզպետարանի աշխատակազմ պետք է ներկայացնեն հետևյալ փաստաթղթերի պատճենները իսկականի հետ միասին.

- դիմում /լրացվում է փաստաթղթերը ներկայացնելիս/.

- անձնագիր

 -դիպլոմ

 - աշխատանքային գրքույկ կամ աշխատանքային ստաժի վերաբերյալ անհատական հաշվի քաղվածք

 - արական սեռի անձինք նաև զինգրքույկ կամ դրան փոխարինող ժամանակավոր զորակոչային տեղամասի կցագրման վկայականի պատճենը.

 - մեկ լուսանկար 3x4 սմ չափսի

 Աշխատավարձը կազմում է 150,799 դրամ (մեկ հարյուր հիսուն հազար յոթ հարյուր իննուսինը դրամ):

Դիմում ներկայացրած քաղաքացիների ընտրությունը կատարելու է տվյալ պաշտոնի նշանակելու իրավասություն ունեցող անձը՝ հարցազրույցի միջոցով:

Տվյալ որոշակի ժամկետով թափուր պաշտոնի վերացման ժամկետը` հիմքի վերացումը:

Մրցույթին մասնակցելու համար փաստաթղթերը ներկայացնել անձամբ կամ փաստաթղթերն ուղարկել անձնակազմի կառավարման բաժնի էլեկտրոնային հասցեով` aragatsotn.andznakazm@ mta.gov.am

Փաստաթղթերն ընդունվում են ամեն օր ժամը 10:00-ից մինչև 13:00-ն, բացի շաբաթ և կիրակի օրերից:

Հասցեն` ՀՀ Արագածոտնի մարզ, ք. Աշտարակ, Վ.Պետրոսյան 4:

Լրացուցիչ տեղեկությունների համար զանգահարել հետևյալ հեռախոսահամարով`

0232 35383